́ще у̀бо вся̂ та̂ помоществова̂нія, єщѐ въ сме́ртнѣмъ су́ще стра́нствованіи, бѣ́дствующымъ ми́лостивнѡ подава́сте, кольмѝ па́че дне́сь, єгда̀ ужѐ всемогу́щей предста́сте тро̑цѣ, и бо́льшее прія́сте дерзнове́ніе, во є́же моли́ти ю̀ ѡ на́шемъ недосто́инствѣ и въ бѣда́хъ на́съ заступа́ти и защища́ти!Сегѡ̀ ра́ди и мы̀, сто́ль мно́гими вражде́бными навѣ̂ты, ѡѕлобле́ньми и кова́рными ѕлоумышле́ньми ѿвсю́ду угрожа́еміи и тѣсни́міи, ва́шему те́плому и си́льному по бз҃ѣ вруча́емъ себѐ защище́нію, и усе́рднѡ мо́лимъ бл҃госты́ню ва́шу:сохрани́те на́съ неврежде́нныхъ ѿ всѣ́хъ бѣ́дъ и ѕѡ́лъ, наипа́че же ѿ бѣсо́вскихъ ко́зней, да не бу́демъ ѝмъ въ поруга́ніе и посмѣя́тельство, но та́кѡ ѝхъ крѣ́пкою ва́шею по́мощію ѿ на́съ ѿжени́те, я́коже во дни̂ ѻ́ны ѿ ѡби́тели ѿгна́сте я̀, иногда̀ па́кѡсти дѣ́явшыя